РЕГЛАМЕНТ (ЕО) № 163/2007 НА КОМИСИЯТА
от 19 февруари 2007 година
относно определяне за пазарната 2005/2006 година на сумите, които трябва да бъдат платени от производителите на захар на продавачите на цвекло поради разликата между максималната стойност на базовия налог и размера му
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1260/2001 на Съвета от 19 юни 2001 г. относно общата организация на пазара в сектора на захарта (1), и по-специално член 18, параграф 5 от него,
като взе предвид Регламент (ЕО) № 318/2006 на Съвета от 20 февруари 2006 г. относно общата организация на пазарите в сектора на захарта (2), и по-специално член 44, буква а) от него,
като има предвид, че:
(1)
Член 18, параграф 2 от Регламент (ЕО) № 1260/2001 постановява, че когато размерът на базовия налог или на налога Б е по-нисък от максималния размер, посочен в член 15, параграфи 3 и 4 от споменатия по-горе регламент, при необходимост ревизиран по силата на параграф 5 от същия член 15, производителите на захар са длъжни да заплатят на продавачите на цвекло 60 % от разликата между максималния размер и стойността за получаване от базовия налог или от налога Б. Член 9, параграф 1 от Регламент (ЕО) № 314/2002 на Комисията от 20 февруари 2002 г. относно установяване на подробни правила за прилагането на системата от квоти в сектора на захарта (3), който продължава да се прилага за производството през пазарната 2005/2006 година, предвижда по-горе посочените суми за плащане да бъдат определени едновременно и в съответствие със същата процедура, както и размера на производствените налози.
(2)
За пазарната 2005/2006 година Регламент (ЕО) № 1296/2005 на Комисията от 5 август относно ревизия на максималния размер на налога Б и изменение на минималната цена на цвеклото Б в сферата на сектора на захарта за пазарната 2005/2006 година (4) определи максималния размер на налога Б на 37,5 % от интервенционната цена на бялата захар. Регламент (ЕО) № 164/2007 на Комисията (5) от 19 февруари 2007 г. относно определяне на размерите на производствените налози за сектора на захарта за пазарната 2005/2006 година фиксира базовия налог на 1,0022 % и не определи размера на налога Б. Целесъобразно е поради тези разлики да се определят сумите за плащане от производителите на захар на продавачите на цвекло за тон цвекло А и Б от стандартно качество в съответствие с член 18, параграф 2 от Регламент (ЕО) № 1260/2001.
(3)
Управителният комитет по захарта не е изразил становище в срока, определен от неговия председател,
ПРИЕ НАСТОЯЩИЯ РЕГЛАМЕНТ:
Член 1
За пазарната 2005/2006 година посочените от член 18, параграф 2 от Регламент (ЕО) № 1260/2001 суми, които производителите на захар трябва да платят на продавачите на цвекло, са определени, както следва: за тон цвекло от стандартно качество на 0,492 EUR за цвекло А и на 18,372 EUR за цвекло Б.
Член 2
Настоящият регламент влиза в сила на третия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 19 февруари 2007 година.